**NOTA**

**GOLONGAN KATA ADJEKTIF**

1.Kata adjektif yang juga dikenal sebagai kata sifat merupakan perkataan yang menjadi

unsur inti dalam frasa adjektif.

2. Kata adjektif berfungsi menerangkan keadaan atau sifat bagi sesuatu kata nama atau frasa

nama.

3. Kata adjektif boleh dikenal pasti dan dibezakan daripada kata nama atau kata kerja

dengan cirinya yang boleh didahului oleh kata penguat.

4. Contohnya: **amat** sakit, **sungguh** indah, **sangat** manis, **paling** ringan, berat **sekali**, kecil

**lagi** dan **terlalu**pantas dan gelap **benar**.

5. Kata adjektif dibahagikan kepada sekurang-kurangnya sembilan jenis/subgolongan.

6. **Kata adjektif sifatan/keadaan** memberi pengertian sifatan atau keadaan sebagai unsur

keterangan nama.

|  |  |
| --- | --- |
| **Contoh kata** | **Contoh ayat** |
| Baik, bijak, pandai, lemah | Dia lemah dalam Matematik. |
| Anak Mak Ton bijak sungguh. |

7. **Kata adjektif warna** memberi pengertian warna sebagai unsur keterangan.

|  |  |
| --- | --- |
| **Contoh kata** | **Contoh ayat** |
| Kuning, kemerah-merahan, biru laut, putih | Baju Dira biru laut warnanya. |
| Pipi adik kemerah-merahan. |

8. **Kata adjektif ukuran** memberi pengertian ukuran sebagai unsur keterangan.

|  |  |
| --- | --- |
| **Contoh kata** | **Contoh ayat** |
| Kecil, nipis, tinggi-tinggi, kurus kering | Pokok kelapa itu tinggi-tinggi belaka. |
| Lisa kurus kering sejak berdiet. |

9.  **Kata adjektif bentuk** memberi pengertian rupa bentuk sebagai unsur keterangan.

|  |  |
| --- | --- |
| **Contoh kata** | **Contoh ayat** |
| Tajam, bujur sirih, lonjong, segi tiga | Mukanya bujur sirih. |
| Buah kelapa itu lonjong. |

10.  **Kata adjektif waktu** memberi pengertian konsep masa sebagai unsur keterangan.

|  |  |
| --- | --- |
| **Contoh kata** | **Contoh ayat** |
| Lewat, lama, awal, segera | Dia lewat hari ini. |
| Kereta Pak Mat sudah lama rosak. |

11. **Kata adjektif jarak** memberi pengertian konsep ruang antara dua benda atau

keadaan sebagai penerang kata nama.

|  |  |
| --- | --- |
| **Contoh kata** | **Contoh ayat** |
| Dekat, hampir, jauh | Rumahnya tidak jauh dari masjid. |
| Universiti saya dekat dengan lebuh raya. |

12. **Kata adjektif cara** memberi pengertian keadaan kelakuan atau ragam, sebagai

penerang kata nama.

|  |  |
| --- | --- |
| **Contoh kata** | **Contoh ayat** |
| Laju, cermat, lambat, ligat | Arus sungai itu sangat deras. |
| Gasing Zain ligat berpusing. |

13. **Kata adjektif perasaan** memberi pengertian konsep perasaan, sebagai penerang

kata nama dan harus diikuti oleh kata sendi nama.

|  |  |
| --- | --- |
| **Contoh kata** | **Contoh ayat** |
| Marah, rindu, risau, gembira | Mereka rindu akan kampung halaman. |
| Ayah amat risau dengan keadaan nenek. |

14. **Kata adjektif pancaindera** memberi pengertian konsep rasa, bau, sentuh, pandang,

dengar atau gabungan kelima-lima indera/deria sebagai penerang kata nama.

|  |  |  |
| --- | --- | --- |
| **Indera/Deria** | **Contoh kata** | **Contoh ayat** |
| Rasa | Lazat, sedap, masam | Masakan emak memang lazat. |
| Air kedondong masam sungguh. |
| Bau | Harum, wangi, hapak | Bedak sejuk itu harum sekali. |
| Bantal adik hapak baunya. |
| Sentuh | Halus, keras, lembap | Kain tenunan ibu halus buatannya. |
| Pakaian Effa lembap terkena hujan. |
| Pandang | Cantik, segak, hodoh | Kakak Muna sangat cantik. |
| Abang saya segak berbaju Melayu. |
| Dengar | Merdu, nyaring, bising | Biduanita Saloma merdu suaranya. |
| Bunyi hon kereta api amat nyaring |

|  |  |  |
| --- | --- | --- |
| **Indera/Deria** | **Contoh kata** | **Contoh ayat** |
| Gabungan bau, sentuh & pandang | Bersih | Pakaiannya sentiasa bersih. |
| Gabungan pandang & dengar | Selesa | Banglo Datuk Ali selesa benar. |